CELEX: 32010D0299
Language: et
Date: 2010-05-21 00:00:00
Title: 2010/299/: Komisjoni otsus, 21. mai 2010 , millega tunnistatakse kehtetuks otsus 2002/627/EÜ, millega luuakse elektrooniliste sidevõrkude ja -teenuste Euroopa reguleerivate organite töörühm  (EMPs kohaldatav tekst)

26.5.2010   
            
            
               ET
            
            
               Euroopa Liidu Teataja
            
            
               L 127/18
            
         KOMISJONI OTSUS,
   21. mai 2010,
   millega tunnistatakse kehtetuks otsus 2002/627/EÜ, millega luuakse elektrooniliste sidevõrkude ja -teenuste Euroopa reguleerivate organite töörühm
   (EMPs kohaldatav tekst)
   (2010/299/EL)
   EUROOPA KOMISJON,
   võttes arvesse Euroopa Liidu toimimise lepingut
   ning arvestades järgmist:
   
               (1)
            
            
               Pärast elektrooniliste sidevõrkude ja -teenuste reguleeriva raamistiku koostamist 2002. aastal vastavalt Euroopa Parlamendi ja nõukogu 7. märtsi 2002. aasta direktiivile 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv), (1)7. märtsi 2002. aasta direktiivile 2002/19/EÜ elektroonilistele sidevõrkudele ja nendega seotud vahenditele juurdepääsu ja vastastikuse sidumise kohta (juurdepääsu käsitlev direktiiv), (2)7. märtsi 2002. aasta direktiivile 2002/20/EÜ elektrooniliste sidevõrkude ja -teenustega seotud lubade andmise kohta (loadirektiiv) (3) ja 7. märtsi 2002. aasta direktiivile 2002/22/EÜ universaalteenuse ning kasutajate õiguste kohta elektrooniliste sidevõrkude ja -teenuste puhul (universaalteenuse direktiiv) (4) võttis komisjon vastu otsuse 2002/627/EÜ, (5) millega loodi elektrooniliste sidevõrkude ja -teenuste sõltumatute siseriiklike reguleerivate asutuste nõuandev töörühm nimega elektrooniliste sidevõrkude ja -teenuste Euroopa reguleerivate organite töörühm (edaspidi „töörühm”).
            
         
               (2)
            
            
               Töörühm on aidanud oluliselt kaasa järjekindla reguleerimistava kujundamisele, lihtsustades koostööd siseriiklike reguleerivate asutuste vahel ning siseriiklike reguleerivate asutuste ja komisjoni vahel ning tegutsedes ühtlasi ühenduslülina, kes nõustab ja abistab komisjoni elektroonilise side valdkonnas.
            
         
               (3)
            
            
               Elektrooniliste sidevõrkude ja -teenuste ühist reguleerivat raamistikku aastast 2002 on muudetud Euroopa Parlamendi ja nõukogu direktiiviga 2009/140/EÜ, (6) Euroopa Parlamendi ja nõukogu direktiiviga 2009/136/EÜ (7) ning täiendatud Euroopa Parlamendi ja nõukogu 25. novembri 2009. aasta määrusega (EÜ) nr 1211/2009, millega luuakse elektroonilise side Euroopa reguleerivate asutuste ühendatud amet (BEREC) ja büroo (8).
            
         
               (4)
            
            
               Määruse (EÜ) nr 1211/2009 kohaselt on läbivaadatud raamistikus töörühmale antud varasemast olulisem roll ja suurem tunnustus nii elektroonilise side Euroopa reguleerivate asutuste ühendatud ameti (BEREC) enda moodustamise kaudu kui ka liites selle tegevuse reguleerimispoliitika arenguga ja mehhanismidega, mis on ette nähtud selleks, et tagada eeskirjade järjepidev kohaldamine liikmesriikides. Määruse kohaselt peaks BEREC eelkõige asendama Euroopa reguleerivate asutuste töörühma ja tegutsema riikide reguleerivate asutuste vahelise ning riikide reguleerivate asutuste ja komisjoni vahelise ainsa koostööfoorumina nende asutuste kõikide ELi reguleerivast raamistikust tulenevate ülesannete täitmisel.
            
         
               (5)
            
            
               Otsus 2002/627/EÜ tuleks seetõttu kehtetuks tunnistada,
            
         ON VASTU VÕTNUD KÄESOLEVA OTSUSE:
   Ainus artikkel
   Otsus 2002/627/EMÜ tunnistatakse kehtetuks alates 1. juunist 2010.
   
      Brüssel, 21. mai 2010
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 108, 24.4.2002, lk 33.
   
      (2)  EÜT L 108, 24.4.2002, lk 7.
   
      (3)  EÜT L 108, 24.4.2002, lk 21.
   
      (4)  EÜT L 108, 24.4.2002, lk 51.
   
      (5)  EÜT L 200, 30.7.2002, lk 38.
   
      (6)  ELT L 337, 18.12.2009, lk 37.
   
      (7)  ELT L 337, 18.12.2009, lk 11.
   
      (8)  ELT L 337, 18.12.2009, lk 1.